**Likumprojekta „Par Eiropas Padomes Konvenciju par vardarbības pret sievietēm un vardarbības ģimenē novēršanu un apkarošanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 16.maija rīkojuma Nr.292 "Par konceptuālu ziņojumu "Par Latvijas pievienošanos Eiropas Padomes Konvencijai par vardarbības pret sievietēm un vardarbības ģimenē novēršanu un apkarošanu" (turpmāk - MK rīkojums) 2.punkts, kas paredz 2016.gadā parakstīt Eiropas Padomes Konvenciju par vardarbības pret sievietēm un vardarbības ģimenē novēršanu un apkarošanu un līdz 2018.gadam to ratificēt, un 4.punkts, kurā uzdots Labklājības ministrijai sagatavot un līdz 2017.gada 1.septembrim iesniegt noteiktā kārtībā Ministru kabinetā likumprojektu par Eiropas Padomes Konvencijas par vardarbības pret sievietēm un vardarbības ģimenē novēršanu un apkarošanu (turpmāk – konvencija) ratificēšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts „Par Eiropas Padomes Konvenciju par vardarbības pret sievietēm un vardarbības ģimenē novēršanu un apkarošanu” (turpmāk – likumprojekts) paredz ratificēt konvenciju.Konvencijas mērķi ir aizsargāt sievietes no jebkādas vardarbības un novērst vardarbību pret sievietēm un vardarbību ģimenē, sodīt par to un to izskaust, kā arī sekmēt jebkādas vardarbības pret sievietēm izskaušanu un veicināt sieviešu un vīriešu faktisku līdztiesību. Ar konvenciju tiek izveidots visaptverošs un daudzpusīgs tiesiskais regulējums nolūkā aizsargāt sievietes no visu veidu vardarbības un aizsargāt sievietes un vīriešus no vardarbības ģimenē.Konvencija 2011.gada 11.maijā tika atvērta parakstīšanai un ir stājusies spēkā 2014.gada 1.augustā pēc tam, kad to ratificēja 10 Eiropas Padomes valstis.Uz 2017.gada 15.jūniju konvenciju parakstījusi, to neratificējot, 21 Eiropas Padomes valstis, kā arī Eiropas Savienība, 23 Eiropas Padomes valstis konvenciju ratificējušas. Konvenciju ir parakstījušas visas Eiropas Savienības dalībvalstis, ratificējušas - 14. Latvija konvenciju parakstīja 2016.gada 18.maijā. Eiropas Savienība konvenciju parakstīja 2017.gada 13.jūnijā, pamatojoties uz 2017.gada 11.maija lēmumiem par konvencijas parakstīšanu no Eiropas Savienības puses: Padomes Lēmumu (ES) 2017/865 par to, lai konvenciju attiecībā uz jautājumiem, kas saistīti ar tiesu iestāžu sadarbību krimināllietās, un Padomes Lēmumu (ES) 2017/866 par to, lai Eiropas Savienības vārdā parakstītu konvenciju attiecībā uz patvērumu un neizraidīšanu. Lēmumos uzsvērts, ka konvencijas parakstīšana Savienības vārdā veicinās līdztiesības starp vīriešiem un sievietēm īstenošanu visās jomās, kas ir viens no Savienības galvenajiem mērķiem un vērtībām un kas saskaņā ar Līguma par Eiropas Savienību (LES) 2. un 3. pantu, Līguma par Eiropas Savienības darbību (LESD) 8. pantu un Eiropas Savienības Pamattiesību hartas 23. pantu ir īstenojams visās Eiropas Savienības darbībās.   Lielākā daļa konvencijas nosacījumu jau ir ietverti Latvijas Republikas normatīvajos aktos. Latvijas Republikas Satversme, tai pakārtotie normatīvie akti, kā arī politikas plānošanas dokumenti jau patlaban aizliedz spīdzināšanu, cietsirdīgu vai cieņu pazemojošu izturēšanos pret cilvēku. Turklāt Latvijā pēdējo gadu laikā ir veiktas būtiskas izmaiņas normatīvajos aktos, lai mazinātu vardarbību ģimenē un vardarbību pret sievietēm. Konvencija papildina citus starptautiskus cilvēktiesību dokumentus, piemēram, ANO Vispārējo cilvēktiesību deklarāciju, ANO Konvenciju par jebkuras sieviešu diskriminācijas izskaušanu, kuriem Latvija jau ir pievienojusies. Tāpat Latvija jau 2007.gada 13.decembrī ir parakstījusi Lisabonas līgumu, kura sastāvdaļa ir Eiropas Savienības pamattiesību harta, kas nosaka, ka vīriešu un sieviešu līdztiesība ir jānodrošina visās jomās.Konvencija sastāv no 81 panta. Izdalāmi četri galvenie dalībvalstu pienākumi: vardarbības prevencija, cietušo personu aizsardzība, vainīgo personu sodīšana, saskaņota politika. Konvencija nodrošina kontroles mehānismu par tās ievērošanu gan nacionālajā, gan starptautiskajā līmenī. Saskaņā ar konvencijas 10.pantu nacionālajā līmenī dalībvalstīm ir jānosaka vai jāizveido viena vai vairākas iestādes, kas atbild par politikas un pasākumu saskaņošanu, īstenošanu, uzraudzību un novērtēšanu, kuri paredzēti, lai novērstu un apkarotu jebkādu vardarbību, uz ko attiecas konvencija. Starptautiskajā līmenī konvencija paredz kontroli ar neatkarīgas ekspertu grupas, proti, ekspertu grupas cīņai ar vardarbību pret sievietēm un vardarbību ģimenē (GREVIO), palīdzību. Grupa izskata dalībvalstu sagatavoto ziņojumu. GREVIO var papildus organizēt vizītes uz attiecīgajām valstīm, ja iegūtā informācija ir nepietiekama. GREVIO sagatavo ziņojumu, kurā ir analizēts, kā tiek īstenoti vērtētie noteikumi, un ietverti tās ieteikumi un priekšlikumi par to, kā attiecīgā konvencijas dalībvalsts varētu atrisināt konstatētās problēmas un nosuta to dalībvalstij.Latvija kopumā izpilda konvencijā noteiktās prasības. Lai nodrošinātu Latvijas normatīvo aktu pilnīgu atbilstību konvencijas normām, konsekventi tika veikti grozījumi normatīvajos aktos, tostarp, Krimināllikumā, Kriminālprocesa likumā, Bērnu tiesību aizsardzības likumā un citos normatīvajos aktos. Ar MK rīkojumu atbalstītā konceptuālā ziņojuma 10.pielikumā tika identificēti prioritāri veicamie grozījumi normatīvajos aktos, un MK rīkojuma 5.punktā Tieslietu ministrijai un Labklājības ministrijai tika uzdots tos sagatavot. Labklājības ministrija sagatavoja grozījumus Ministru kabineta 2014.gada 25.marta noteikumos Nr.161 "Kārtība, kādā novērš vardarbības draudus un nodrošina pagaidu aizsardzību pret vardarbību” (grozījumi MK pieņemti 2017.gada 30.maijā). Tieslietu ministrija sagatavoja grozījumus Krimināllikumā un likumā “Par Krimināllikuma spēkā stāšanās un piemērošanas kārtību” (grozījumi Saeimā pieņemti 2017.gada 8.jūnijā).Tāpat 2017.gada 25.maijā Tieslietu ministrija Valsts sekretāru sanāksmē izsludināja likumprojektu  "Vardarbībai un vardarbības riskam pakļauto personu aizsardzības likums" (VSS-555), kura mērķis ir izveidot un pilnveidot valsts un pašvaldības institūciju, ārstniecības personu, kā arī nevalstisko organizāciju sadarbību pašvaldību ietvaros, lai nodrošinātu personu aizsardzību no vardarbības no tuvām personām, kā arī novērstu šādas vardarbības riskus, atkārtotību un izraisītos nāves gadījumus.Vardarbības ģimenē un vardarbības pret sievietēm problemātika ir atspoguļota vairākos politikas plānošanas dokumentos: Ģimenes valsts politikas pamatnostādnes 2011.-2017.gadam, Sabiedrības veselības pamatnostādnes 2014.2020.gadam, Ieslodzīto resocializācijas pamatnostādnes 2015.-2020. gadam.Ņemot vērā konvencijā iekļautās prasības, ir būtiski veikt ne tikai grozījumus normatīvajos aktos, bet veikt arī cita veida pasākumus ar mērķi informēt sabiedrību par vardarbības problemātiku un iespējām saņemt palīdzību, kā arī izglītot speciālistus. Attiecīgi Labklājības ministrija sadarbībā ar Tieslietu ministriju, Valsts policiju un vairākām nevalstiskām organizācijām 2017.gadā uzsāka īstenot divus Eiropas Komisijas līdzfinansētos projektus programmas „Tiesības, vienlīdzība un pilsonība” ietvaros - „Izpratnes veidošanas kampaņa par nulles toleranci attiecībā uz vardarbību pret sievietēm „Vardarbībai patīk klusums”” un „Soli tuvāk: Kopienas vienotā atbilde uz vardarbības pret sievietēm gadījumiem”. Vienlaikus izglītojošas aktivitātes tiek īstenotas darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1.pasākuma "Profesionāla sociālā darba attīstība pašvaldībās" ietvaros.Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" ietvaros, piesaistot ESF finansējumu, notiks resocializācijas programmu izvērtēšana: esošo resocializācijas programmu kvalitātes pārbaude un trūkstošo programmu pielāgošana vai izstrāde. Īstenojot šo aktivitāti, tiek panākts, ka ieslodzījuma vietās tiks īstenota vismaz viena resocializācijas programma, kas atbilst konvencijā noteiktajam mērķim.Likumprojekta būtība: Likumprojekta 1.pants paredz, ka ar šo likumu konvencija tiek pieņemta un apstiprināta. Likumprojekta 2.pants nosaka Labklājības ministriju kā atbildīgo institūciju par konvencijā paredzēto saistību izpildes koordinēšanu. Šāds risinājums sākotnēji atbalstīts jau MK rīkojuma 3.punktā. Likumprojekta 3.pants paredz Latvijai izteikt atrunu par konvencijas 55.panta pirmo daļu saistībā ar 35.panta regulējumu attiecībā uz maznozīmīgajiem pārkāpumiem. Atruna nepieciešama, ņemot vērā Latvijas tiesību sistēmas īpatnības, jo arī turpmāk būs nepieciešams cietušā iesniegums, lai uzsāktu lietvedību par administratīvi sodāmu maznozīmīgu miesas bojājumu nodarīšanu. Likumprojekta 4.pants paredz, ka konvencija stājas spēkā tās 75.panta ceturtajā daļā noteiktajā laikā un kārtībā, un Ārlietu ministrija par to paziņo oficiālajā izdevumā „Latvijas Vēstnesis”. Konvencija paredz, ka attiecībā uz katru valsti, kas būs deponējusi ratifikācijas dokumentu pēc konvencijas spēkā stāšanās,  konvencija stāsies spēkā attiecīgi, kad pagājuši trīs mēneši no datuma, kurā deponēts tās ratifikācijas, pieņemšanas vai apstiprināšanas instruments. Likumprojekta 5.pants paredz, ka likums stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas | Strādājot pie konvencijas ratifikācijas likumprojekta sadarbībā ar Ārlietu ministriju, Aizsardzības ministriju, Ekonomikas ministriju, Iekšlietu ministriju, Izglītības un zinātnes ministriju, Kultūras ministriju, Tieslietu ministriju, Veselības ministriju, Latvijas Republikas Tiesībsarga biroju tika veikts Latvijas Republikas normatīvo tiesību aktu atbilstības Konvencijas prasībām izvērtējums. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas, kuras tiesiskais regulējums ietekmēs, ir no vardarbības cietušās un vardarbību veikušas personas.Īstenojot konvenciju, jāveido visaptveroša vardarbības novēršanas un mazināšanas politika, veicot preventīvas aktivitātes vardarbības mazināšanai, sniedzot nepieciešamu palīdzību cietušām personām un sodot vardarbības veicējus. Mērķtiecīgu aktivitāšu un vispusīgas vardarbības novēršanas un mazināšanas politikas rezultātā samazināsies vardarbības ģimenē un vardarbības pret sievietēm gadījumu skaits. Samazinoties no vardarbības cietušo personu skaitam, samazināsies arī vardarbības radīto seku negatīva ietekme gan uz pašiem cietušajiem, gan sabiedrību kopumā. Vienlaikus, samazinoties cietušo skaitam, būs mazāk personu, kas vardarbības seku dēļ vairs nevarēs pilnvērtīgi iesaistīties darba tirgū un sniegt ieguldījumu tautsaimniecībā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām likumprojekta tiesiskais regulējums kopumā nemaina tiesības un pienākumus, kā arī veicamās darbības.Vienlaikus ir jāņem vērā, ka konvencija paredz starptautisku uzraudzības mehānismu, t.i., dalībvalstij ir jāgatavo ziņojums ekspertu grupai GREVIO, nepieciešamības gadījumā, ja GREVIO nolemj apmeklēt dalībvalsti, ir jātiekas ar ekspertiem klātienē, kā arī jāstrādā ar GREVIO sagatavotajām rekomendācijām. Administratīvais slogs valsts institūcijām veidosies, gatavojot ziņojumu GREVIO, savukārt nevalstiskajām organizācijām – sniedzot papildus nepieciešamu informāciju pēc GREVIO pieprasījuma. Ja GREVIO nolems ierasties vizītē Latvijā, papildus administratīvais slogs būs valsts institūcijām un nevalstiskajām organizācijām, piedaloties šajās tikšanās. Savukārt GREVIO izstrādātās rekomendācijas tiks tulkotas valsts valodā. Saskaņā ar Eiropas Padomes mājaslapā <https://www.coe.int/en/web/istanbul-convention/timetable> publicēto informāciju, GREVIO darba kārtība ir saplānota līdz 2020.gadam. Līdz ar to, ratificējot konvenciju, informāciju GREVIO būs nepieciešams sniegt pēc 2020.gada, tomēr konkrēts gads vēl nav zināms.  |
| 3. | Administratīvo izmaksu monetārs novērtējums | Ņemot vērā to, ka nav zināms konkrēts periods, kad būs nepieciešams sniegt informāciju GREVIO, kā arī nav zināms konkrēts aktivitāšu apmērs (tikai ziņojuma gatavošana vai arī dalība klātienes vizītē), nav iespējams veikt administratīvo izmaksu monetāru novērtējumu. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 386 933 |
| 2.1. valsts pamatbudžets | 0 | 0 | 0 | 0 | 386 933 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | -386 933 |
| 3.1. valsts pamatbudžets | 0 | 0 | 0 | 0 | -386 933 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 386 933 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  ***Vienreizējs papildus nepieciešamais finansējums 2020.gadā – 148 443 eur, t.sk.:***- *Iekšlietu ministrijai* – 23187 eur, lai veiktu uzlabojumus Integrētajā iekšlietu informācijas sistēmā, papildinot ar iespēju ierakstīt nodarījuma juridisku kvalifikāciju, t.sk., atbildību pastiprinošus un atbildību mīkstinošus apstākļus;- *Tieslietu ministrijai* – 105256 eur, t.sk., 8746 eur Ieslodzīto informācijas sistēmas (IIS) modernizācijai, lai apkopotu un analizētu statistikas datus par gadījumiem, kad ieslodzījuma vietā ir notikusi vardarbība; 90000 eur informatīvo kiosku iegādei un uzstādīšanai 10 ieslodzījuma vietās; 6492 eur Valsts probācijas darbinieku sagatavošanai darbam ar cietušajiem.- *Veselības ministrijai* – 20000 eur, lai īstenotu treniņa programmu par vardarbības atpazīšanu un profilaksi veselības aprūpes pakalpojumu sniedzējiem.Integrētās iekšlietu informācijas sistēmas modernizācija (konvencijas 11.pants)Papildus finansējums nepieciešams Iekšlietu ministrijai (Iekšlietu ministrijas Informācijas centrs, budžeta apakšprogramma 02.03.00 “Vienotās sakaru un informācijas sistēmas uzturēšana un vadība”). Vienreizējā finansiālā ietekme. Integrētās iekšlietu informācijas sistēmas apakšsistēmas “Uzskaišu kategorijas” pilnveidošana – tehniskās specifikācijas izstrāde, analīze, projektēšana un programmatūras izmaiņu izstrāde, testēšana par kopējo summu 5 385 euro (10 cilvēkdienas x 538.45 euro) (EKK 5140)Integrētās iekšlietu informācijas sistēmas apakšsistēmas “Noziedzīgos nodarījumus izdarījušās personas” pilnveidošana, tehniskās specifikācijas izstrāde, analīze, projektēšana un programmatūras izmaiņu izstrāde- jaunu lauku izveide, WEB servisu papildināšana datu saņemšanai no Tiesu informācijas sistēmas, datu nodošana Kriminālprocesa informācijas sistēmai testēšana par kopējo summu 17 802 euro (33 cilvēkdienas x 539.45 euro) (EKK 5140).ISS modernizācija (konvencijas 11.pants)Informatīvo kiosku iegāde un uzstādīšana (konvencijas 12.pants)Vienas ierīces izmaksas, t.sk. uzstādīšanas izmaksas – 3000 eur. Kioski tiks uzstādīti 10 ieslodzījuma vietās (izņemot Vecumnieku atklātā tipa cietumu), kopumā 30: Rīgas Centrālcietumā – 5, Brasas cietumā – 3, Daugavgrīvas cietumā – 6, Iļģucima cietumā – 2, Cēsu Audzināšanas iestādē nepilngadīgajiem – 1, Jelgavas cietumā – 3, Jēkabpils cietumā – 2, Liepājas cietumā – 2, Olaines cietuma Atkarīgo centrā – 2, Valmieras cietumā – 4. VPD darbinieku apmācības (konvencijas 15.pants)Treneru apmācības: alga lektoriem – mācību vadīšana “train the trainers” (10 treneri) – 1 lektors x 18 stundas (3 dienas) x 50 eur = 900 eur; viesnīcas izmaksas darbiniekiem (10 treneri: Vidzeme-2; Kurzeme-2; Latgale-2; Zemgale-2; Rīga/Rīgas rajons-2) – 6 personas x 2 naktis x 57 eur = 684 eur; komandējuma nauda – 6 eur x 6 personas x 3 dienas = 108 eur; ceļa izdevumi – 20 eur x 6 personas = 120 eur; kopā = 1812 eur.Darbinieku apmācības reģionos (2 dienas) – (katrs treneru pāris savā reģionā novada 1 grupu x 16 dalībnieki (16 dalībnieki + 2 vadītāji) x 5 reģioni, t.i. kopā VPD vienā gadā tiek apmācīti 80 darbinieki, tostarp IZL brīvprātīgie (sertificētie): komandējuma nauda –3 eur x 18 personas x 2 dienas x 5 semināri ­= 540 eur; ceļa izdevumi – 10 eur x 18 personas x 5 semināri = 900 eur. Semināri – 2018.gads – 80 darbinieki 1440 eur, 2019.gads – 80 darbinieki 1440 eur; 2020.gads – 80 darbinieki 1440 eur. Kovīzija treneriem Rīgā ( 1 diena 1x gadā) 2018., 2019., 2020.gads 10 treneri – 6 personas x 3 dienas (1x gadā) x 20 eur = 360 eur, kopā 4680 eur. Kopā papildus nepieciešamais finansējums: 6492 eur.Apmācību organizēšana veselības aprūpes pakalpojumu sniedzējiem par darbu ar vardarbības ģimenē un vardarbības pret sievietēm upuriem (konvencijas 20.pants)Valsts budžeta programma, no kuras plānots finansēt likuma izpildi – 97.00.00 "Nozaru vadība un politikas plānošana". 2020.gada likumprojektā jaunās funkcijas nodrošināšanai VM nepieciešams papildus finansējums Rīgas Stradiņa universitātes (turpmāk - RSU) kursu organizēšanai, pa izdevumu kodiem atbilstoši ekonomiskajām kategorijām:EKK 7350 (Uzturēšanas izdevumu transferti) 20 000 *euro*.Plānotās vienas grupas apmācības RSU 40 personām un 40 stundām izmaksas:*Docētāju izmaksas -* 2680.00 EUR (Tiek ietvertas visas izmaksas, kas saistītas ar docētāju darba samaksu (t.sk. nodokļi) – programmas satura izveidošana, lekciju, nodarbību prezentāciju, materiālu sagatavošanu, nodarbību vadīšanu);*Atbalsta personāla izmaksas -* 180.00 EUR (Tiek ietvertas visas izmaksas, t.sk. nodokļi, kas saistīti ar atbalsta personāla darba samaksu);*Kopēšana, kancelejas izdevumi, apliecības u.c. -* 320.00 EUR (Tiek ietvertas visas izmaksas, kas saistītas ar programmas realizēšanā nepieciešamo kancelejas preču nodrošināšanu, darba lapu pavairošanu, kā arī apliecību sagatavošanas kursu beidzējiem u.c.);*Telpas un tehniskais aprīkojums -* 545.45 EUR (iekļauti ar programmas realizēšanā nepieciešamo auditoriju un prezentācijas tehnikas aprīkojumu (portatīvais dators, projektors, sienas ekrāns, statīvu tāfele u.c.) tiešie izdevumi (vienreiz lietojamie materiāli; iekārtu uzturēšana un remonti;iekārtu amortizācija), kuru apmērs noteikts ar RSU iekšējo normatīvo aktu - Rektora rīkojumā par telpu un aprīkojumu nomu Anniņmuižas bulvārī 23a, Rīgā);*Atskaitījumi infrastruktūras uzturēšanai -* 406.78 EUR (Apmācību organizēšanas netiešās izmaksas, kas nodrošina RSU  infrastruktūras uzturēšanu: komunālie maksājumi (elektroenerģija, ūdensapgāde un kanalizācija, apkure un gāze, atkritumu izvešana, apsardze); sakaru pakalpojumi (pasts, internets, telefona sakari u.c.); kopējās lietošanas un telpu koplietošanas, uzturēšanas izdevumi un remonts; saimniecības materiāli; apkalpojošā tehniskā personāla un administrācijas atalgojums).Kopā 1 grupa: 5000.00 EUR (4132.23 EUR + PVN 867.77 EUR)Kopā 4 grupas: 20 000.00 EUR***Ikgadējs papildus nepieciešamais finansējums*,** sākot ar 2020.gadu un turpmāk – 238 490 eur, t.sk.:- *Tieslietu ministrijai*, lai nodrošinātu diennakts Cietušo atbalsta tālruņa darbu – 79413 eur gadā.- *Veselības ministrijai*, lai nodrošinātu Valsts tiesu medicīnas ekspertīzes centra eksperta darbu dežurrežīmā – 159077 eur pirmajā gadā un 158284 eur katru turpmāko gadu. Cietušo atbalsta tālruņa diennakts nodrošināšana (konvencijas 24.pants)Papildus nepieciešamais finansējums atlīdzībai 3 amata vietām (1093 euro bruto alga + 109.30 vispārējā piemaksa 10% +283.62 darba devēja VSAOI ) \* 3 darbinieki \* 12 mēn. = 53493 euro.Sarunu izmaksas - 0,04 euro/min. (vidējās sarunu izmaksas) \* 1 800 min. (30 stundas dienā x 60 min.) \* 30 dienas \* 12 mēn. = 25 920 euro.Izmaksas vienas gadam kopā – 79413 eur.Ekspertīzes veikšana ārpus normālā darba laika (konvencijas 25.pants)Valsts budžeta programma, no kuras plānots finansēt likuma izpildi – 39.00.00 "Specializētā veselības aprūpes nodrošināšana" apakšprogramma 39.06.00 "Tiesu medicīniskā ekspertīze". 2020.gada likumprojektā jaunās funkcijas nodrošināšanai nepieciešams papildus finansējums, Centra tiesu eksperta dežūru nodrošināšanai ārpus normālā darba laika, pa izdevumu kodiem atbilstoši ekonomiskajām kategorijām:EKK 1000 (Atlīdzība)  135 043 euro;EKK 1100 (Atalgojums) 109 267 euro;EKK 2000 ( Precēm un pakalpojumiem) 4034 euro.2021.gadā un turpmāk papildus nepieciešamā finansējuma sadalījums pa izdevumu kodiem atbilstoši ekonomiskajām kategorijām:EKK 1000 (Atlīdzība)  135 043 euro;EKK 1100 (Atalgojums) 109 267 euro;EKK 2000 (Precēm un pakalpojumiem) 3241 euro.2020.gadā un turpmākajos gados nepieciešams papildus finansējums, lai nodrošinātu viena Centra tiesu medicīnas eksperta darbu dežūrrežīmā ārpus Centra normālā darba laika katrā no pieciem Latvijas reģioniem, t.sk. Rīgas, lai nodrošinātu tiesu medicīnisko ekspertīžu veikšanu (cietušiem un aizdomās turētiem) seksuālās vardarbības gadījumos, kā arī, lai nodrošinātu vardarbīgā nāvē mirušo apskati notikuma vietās, pie nosacījuma, ja transportēšanas pakalpojumus nodrošina ekspertīzes noteicējs.Atlīdzības aprēķins 5 ekspertu dežūrrežīma nodrošināšanai ārpus normālā darba laika (dežurrežīmā vienlaicīgi tiks iesaistīti 5 darbinieki, no katra reģiona pa vienam (Rīga, Vidzeme, Latgale, Zemgale, Kurzeme)):*Amatalga*, EUR – 1647 (10 saime, IV līmenis, 12.algu grupa, 3.kategorija);*Vienas stundas likme*, EUR - 11.20*Vidējais darba stundu skaits mēnesī -* 147.00 (Gadā mēnesī ir vidēji 730 stundas, no tām darba dienu stundas skaits mēnesī vidēji ir 147,00 stundas (tiesu medicīnas eksperts darba dienā strādā 7 stundas));*Stundu skaits mēnesī ārpus normālā darba laika vienam ekspertam, kopā -* 583.00 (Vidējais stundu skaits gada mēnesī (730 h), no kura mīnusots vidējais darba stundu skaits mēnesī (147.00h)), t.sk. gaidīšanas režīma stundas - 563.00 un ekspertīzes stundas, kas veiktas ārpus normālā darba laika – 20 (ekspertīžu skaits mēnesī vienam ekspertam (5) x ekspertīzes ilgums (4 h));*Plānotais ekspertīžu skaits gadā, gab.-* 300 (Vidējais ekspertīžu skaits pēc statistikas datiem par izbraukumu skaitu 2014.un 2015.gadā).Izmaksas izbraukumam uz notikuma vietu (virs normālā darba laika) 1 ekspertam mēnesī:*Viena izbraukuma (ekspertīzes) stundas likme, EUR* – 28.00 (Samaksa par virsstundu darbu un darbu svētku dienās - stundas likme ar piemaksu 100% apmērā (11.20 x 2 = 22.40) + piemaksa par nakts darbu 50% apmērā (11.20 x 0.5 = 5.60 ));*Izmaksas izbraukumiem mēnesī 1 tiesu medicīnas eksperta slodzei*, EUR – 560.00 (Viena izbraukuma stundas likme (28.00) x ekspertīzes ilgums stundās (4) x plānotais ekspertīžu skaits mēnesī (5) 1 tiesu medicīnas ekspertam).Izmaksas gaidīšanas režīmam (virs normālā darba laika) 1 ekspertam mēnesī (atlīdzība par laiku, kuru amatpersona (darbinieks) nepavada darbavietā vai citā institūcijas norādītajā vietā un kuru amatpersona (darbinieks) izmanto pēc saviem ieskatiem, bet pēc attiecīga pieprasījuma ierodas norādītajā vietā un nekavējoties uzsāk pienākumu pildīšanu):*Gaidīšanas režīma stundas likme*, EUR – 2.24 (Vienas stundas likme x 20% (11.20 x 0.2 = 2.24));*Izmaksas gaidīšanas režīmā 1 tiesu medicīnas eksperta slodzei*, EUR - 1261.12 (Gaidīšanas stundu skaits mēnesī x gaidīšanas režīma stundas likme (565 x 2.24 = 1261.12)).Plānotās izmaksas atlīdzībai mēnesī 1 eksperta slodzei:*Izmaksas mēnesī 1 tiesu medicīnas eksperta slodzei dežūrrežīmā, EUR -* 1821.12 (Izmaksas gaidīšanas režīmā 1 tiesu medicīnas ekspertam mēnesī (560 ) + Izmaksas izbraukumiem mēnesī 1 tiesu medicīnas ekspertam (1261.12));*Darba devēja VSAOI*, EUR - 429.60;*Kopā atlīdzība mēnesī 1 tiesu medicīnas ekspertam*, EUR - 2250.72. Plānotās izmaksas gadā 5 ekspertiem, EUR - 135 043, t.sk. EKK 1100 (atlīdzība par laiku, ko darbinieks nepavada darba vietā) 109 267 un EKK 1200 (darba devēja VSAOI) - 25 776.Papildus nepieciešamai finansējums preču iegādei, kas nodrošina ekspertu ar darba līdzekļiem (darba apģērbs, darba instrumenti):1 tiesu medicīnas ekspertam, EUR - 806.63 2020.gadā un 648.12 2021. un turpmākajos gados;5 tiesu medicīnas ekspertiem, EUR - 4033.15 2020.gadā un 3240.60 2021. un turpmākajos gados.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājums par papildus finansējuma piešķiršanu ir skatāms Ministru kabinetā likumprojekta “Par vidēja termiņa budžeta ietvaru 2020., 2021. un 2022.gadam” sagatavošanas un izskatīšanas procesā kopā ar citu ministriju iesniegtajiem papildus pieprasījumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Konvencija  |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Likumprojekts šo jomu neskar. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Eiropas Padomes 2011.gada 11.maija Konvencija par vardarbības pret sievietēm un vardarbības ģimenē novēršanu un apkarošanu (Nr. 210). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. |
| 1.pants | Latvijas Republikas Satversmes 89., 111. pantsEiropas Parlamenta un Padomes Regula (ES) Nr. 606/2013 (2013. gada 12. jūnijs) par aizsardzības pasākumu savstarpēju atzīšanu civillietāsKPL 86.nodaļaSociālo pakalpojumu un sociālās palīdzības likumsMK 2014.gada 25.marta noteikumi Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”Likumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 2.pants | BTAL 1.pantsKL 48.pantsCPL 30.5 nodaļaMK 2014.gada 23.decembra noteikumi Nr.790 „Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām”Likumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 3.pants | Latvijas Republikas Satversmes 93., 94., 95., 96., 110.pantsCPL 30.5 nodaļaKL 48.pantsKPL 95., 96.pants | Atbilst |
| 4.pants | Latvijas Republikas Satversmes 91.pantsLSIK 4.pantsLikuma „Par sociālo drošību” 2.1 pantsPacientu tiesību likuma 3.pantsLAPK 204.17 pantsKL 149.1 pantsKPL 8.pantsElektronisko plašsaziņas līdzekļu likuma 35.pantsPacientu tiesību likuma 3.pants | Atbilst |
| 5.pants | KPL 6., 12., 95., 97.pantsKL 1.pantsLikumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 6.pants | Latvijas Republikas Satversmes 91.pantsLSIK 4.pantsLikuma „Par sociālo drošību” 2.1 pantsPacientu tiesību likuma 3.pantsLAPK 204.17 pantsKL 149.1 pantsKPL 8.pantsElektronisko plašsaziņas līdzekļu likuma 35.pantsPacientu tiesību likuma 3.pants | Atbilst |
| 7.pants | Ārstniecības likuma 56.1 pantsLikumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 8.pants | Likumprojekts  | Atbilst |
| 9.pants | Valsts pārvaldes iekārtas likuma 10.pantsSociālo pakalpojumu un sociālās palīdzības likuma 13.pantsMK 2013.gada 9.aprīļa noteikumi Nr.191 „Notiesātā resocializācijas īstenošanas kārtība”  | Atbilst |
| 10.pants | MK rīkojuma 3.punktsLikumprojekta 2.pants | Atbilst |
| 11.pants | Ārstniecības likuma 9.pantsSoda reģistra likumsInformācijas atklātības likumsMK rīkojuma 6.punktsMK 2008.gada 15.septembra noteikumi Nr.746 „Ar noteiktām slimībām slimojošu pacientu reģistra izveides, papildināšanas un uzturēšanas kārtība”MK 2010. 14.septembra noteikumi Nr.850 „Kriminālprocesa informācijas sistēmas noteikumi”MK 2005.gada 04.oktobra noteikumi Nr.756 "Noziedzīgu nodarījumu reģistra noteikumi"MK 2006.gada 22.augusta noteikumi Nr.687 "Kārtība un apjoms, kādā iesniedzamas ziņas Sodu reģistram un izsniedzamas Sodu reģistrā iekļautās ziņas"MK 2012.gada 20.marta noteikumi Nr.190 "Noteikumi par notikumu reģistrēšanas kārtību un policijas reaģēšanas laiku"MK 2014.gada 25.marta noteikumi Nr.161 „Kārtība, kādā novērš vardarbības draudus un nodrošina pagaidu aizsardzības pret vardarbību”MK 2016.gada 20.septembra noteikumi Nr.618 „Tiesu informatīvās sistēmas noteikumi”MK 2017.gada 13.jūnija noteikumi Nr.324 „Noteikumi par oficiālās statistikas veidlapu paraugiem sociālo pakalpojumu un sociālās palīdzības jomā un veidlapu aizpildīšanas un iesniegšanas kārtību” | Atbilst, nepieciešams papildu finansējums |
| 12.pants | Latvijas Sodu izpildes kodeksa 61.1pantsKPL 12.pantsKL 28.pants, 47.pantsLikumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst, nepieciešams papildu finansējums |
| 13.pants | Valsts un nevalstisko organizāciju sniegtā informācija, t.sk., iestāžu mājaslapās, izglītojošās aktivitātes pilotprojektu ietvaros. | Atbilst |
| 14.pants | Elektronisko plašsaziņu līdzekļu likumsMK 2014.gada 12.augusta noteikumi Nr.468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”MK 2013.gada 21.maija noteikumi Nr.281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” | Atbilst |
| 15.pants | Bērnu tiesību aizsardzības likuma 5.1 panta pirmā daļaMK 2014.gada 1.aprīļa noteikumi Nr.173„Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu” | Atbilst, nepieciešams papildu finansējums |
| 16.pants | Satversmes 92.pantsKPL 6., 8., 11., 12., 13., 14., 15., 16., 18., 22., 24., 95., 96., 96.1, 97., 98., 99., 100., 101., 104., 108.pantiLatvijas Sodu izpildes kodeksa 50.7panta devītā daļaMK 2014.gada 23.decembra noteikumi Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām”MK 2013.gada 17.decembra noteikumu Nr.1529 „Veselības aprūpes organizēšanas un finansēšanas kārtība” 11.13.5.apakšpunktsLikumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 17.pants | Elektronisko plašsaziņas līdzekļu likums | Atbilst |
| 18.pants | Valsts pārvaldes iekārtas likuma VII nodaļa (Sadarbība valsts pārvaldē)CPL 30.5 nodaļaKPL 14., 96.1, 104., 152., 153. 501. pantsLikumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 19.pants | KPL 11.pants, 97.1pants | Atbilst |
| 20.pants | Satversmes111.pantsMK 2014.gada 23.decembra noteikumi Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām”MK 2009.gada 24.marta noteikumu Nr.268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” 10.59.apakšpunkts | Atbilst, nepieciešams papildu finansējums |
| 21.pants | Tiesībsarga likuma 11.pantsLatvijas Sodu izpildes kodeksa 50.panta otrā daļaKPL 369.panta otrās daļas 1.punktsCPL 250.44 pantsValsts nodrošinātās juridiskās palīdzības likumsĀrstniecības likuma 56.1pants | Atbilst |
| 22.pants | MK 2014.gada 23.decembra noteikumi Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām” | Atbilst |
| 23.pants | MK 2014.gada 23.decembra noteikumi Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām” | Atbilst |
| 24.pants | MK 2005. gada 15. novembra noteikumu Nr. 869 „Juridiskās palīdzības administrācijas nolikums” 3.5.apakšpunkts | Daļēji atbilst, nepieciešams papildus finansējums |
| 25.pants | MK 2001.gada 6.februāra noteikumi Nr.51 „Tiesmedicīniskās ekspertīzes veikšanas kārtība”MK rīkojuma 7.punkts.  | Daļēji atbilst, nepieciešams papildus finansējums |
| 26.pants | Bērnu tiesību aizsardzības likuma 1.panta 12.punktsKPL 152. un 153.pantsMK 2014.gada 23.decembra noteikumi Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām”MK 2009.gada 22.decembra noteikumi Nr.1613 “Kārtība, kādā nepieciešamo palīdzību sniedz bērnam, kurš cietis no prettiesiskām darbībām” | Atbilst |
| 27.pants | Bērnu tiesību aizsardzības likuma 73.pantsĀrstniecības likuma 56.1pantsKL 315.pantsLikumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 28.pants | Pacientu tiesību likuma 10.pantsĀrstniecības likuma 56.1pants | Atbilst |
| 29.pants | Latvijas Republikas Satversmes 92.pantsCPL 250.47 pantsBāriņtiesu likuma 19.1 pantsCivillikuma 1635.pantsLikumprojekts “Kriminālprocesā un administratīvo pārkāpumu lietvedībā nodarītā kaitējuma atlīdzināšanas likums” (Nr. 578/Lp12) | Atbilst |
| 30.pants | KPL 350.pants, 351.panta pirmā daļaLikums „Par valsts kompensāciju cietušajiem” | Atbilst |
| 31.pants | CPL 244.9 pantsCivillikuma 182.pantsMK 2017.gada 13.jūnija noteikumi Nr.338 „Prasības sociālo pakalpojumu sniedzējiem”MK 2006.gada 19.decembra noteikumi Nr.1037 „Bāriņtiesas darbības noteikumi”Likumprojekts “Grozījumi Civilprocesa likumā” (VSS-554) | Atbilst  |
| 32.pants | Civillikuma 60. – 67. pants | Atbilst |
| 33.pants | KL 132.pantsLikuma “Par Krimināllikuma spēkā stāšanās un piemērošanas kārtību” 3.pielikuma 1.punkts (spēkā no 2018.gada 1.janvāra) | Atbilst |
| 34.pants | KL 132.1 pants “Vajāšana” | Atbilst |
| 35.pants | KL XII nodaļa „Nonāvēšana”, XIII „Noziedzīgi nodarījumi pret personas veselību”, XV „Noziedzīgi nodarījumi pret personas brīvību, godu un cieņu”, XVI „Noziedzīgi nodarījumi pret tikumību un dzimumneaizskaramību”, XVII „Noziedzīgi nodarījumi pret ģimeni un nepilngadīgajiem” | Atbilst |
| 36.pants | KL 48.panta 15.punkts,159., 160., 162., 164.pants | Atbilst |
| 37.pants | KL 154.1, 154.2pants | Atbilst |
| 38.pants                  | KL 20.panta pirmā daļa, 48.panta pirmās daļas 6.punkts, 125.pantsLikuma „Par Krimināllikuma spēkā stāšanās un piemērošanas kārtību” 3.pielikuma 16.3.c.punkts (spēkā no 2018.gada 1.janvāra) | Atbilst |
| 39.pants | KL 135.panta ceturtā daļaLikuma „Par Krimināllikuma spēkā stāšanās un piemērošanas kārtību” 3.pielikuma 16.3.c.punkts (spēkā no 2018.gada 1.janvāra) | Atbilst |
| 40.pants | Darba likuma 29.pantsKL 149.1 pants | Atbilst |
| 41.pants | KL 15.panta otrā daļa, 20.pants | Atbilst |
| 42.pants | KL 17., 20., 28., 47., 172.pants | Atbilst |
| 43.pants | KL 48.panta pirmās daļas 15.punkts | Atbilst |
| 44.pants | Satversmes 98.pantsKL 2., 3.pants, 4.panta pirmā daļaKPL 7.panta otrā daļa KL 130. panta trešās daļas 6. punkts (spēkā no 01.01.2018.)KPL 697.panta otrās daļas 1.apakšpunkts, 723.pantsa | Atbilst |
| 45. pants | KL 7., 45.1,61.pantsKPL 682.panta pirmās daļas 1.punktsLatvijas Sodu izpildes kodeksa 138.3pantsCivillikuma 200., 203.pantsCPL 244.9 panta piektā daļa | Atbilst |
| 46.pants | KL 48.panta pirmā daļaKL 48.panta pirmās daļas 6.punkts un 16.punkts (spēkā no 2018.gada 1.janvāra)  | Atbilst |
| 47.pants | KPL 761.pants | Atbilst |
| 48.pants | KPL 66.panta pirmās daļas 13.punktsKL 41., 46.pants | Atbilst |
| 49.pants | KPL 12.panta pirmā daļa, 14.panta pirmā daļa, 139.panta trešā daļa | Atbilst |
| 50.pants | Likuma „Par policiju” 12.,12.1pantsMK 2014.gada 25.marta noteikumi Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”Likumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 51.pants | Likuma „Par policiju” 3.pantsMK 2014.gada 25.marta noteikumi Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”MK 2013.gada 9.aprīļa noteikumu Nr.191 „Notiesātā resocializācijas īstenošanas kārtība” 8.punkts | Atbilst |
| 52.pants | KPL 241.panta otrā daļaCPL 30.5 nodaļaLikuma „Par policiju” 12.panta 10.1daļaMK 2014.gada 25.marta noteikumi Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”Likumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 53.pants | KPL 241.panta otrā daļa, 243., 249.pantsCPL 30.5 nodaļaLikumprojekts “Vardarbībai un vardarbības riskam pakļauto personu aizsardzības likums” (VSS-555) | Atbilst |
| 54.pants | KPL 12.pants, 96.1, 151.panta otrā daļa | Atbilst |
| 55.pants | KPL 7., 104.pantsKL 130. panta trešās daļas 6. punkts (spēkā no 01.01.2018.) Likumprojekta 3.pants | Atbilst |
| 56.pants | KPL 24.panta pirmā daļa, 97., 97.1, 98.pants, 110.pants, 140., 152., 299.pantsCPL 250.58panta pirmā daļa, 250.60 pantsLatvijas Sodu izpildes kodeksa 112.4pantsSociālo pakalpojumu un sociālās palīdzības likumsMK 2014.gada 25.marta noteikumi Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību” | Atbilst |
| 57.pants | KPL 108. panta pirmā daļaValsts nodrošinātās juridiskās palīdzības likums | Atbilst |
| 58.pants | KL 56.pants | Atbilst |
| 59.pants | Imigrācijas likuma 23., 24.pants | Atbilst |
| 60.pants | Patvēruma likuma 10., 16., 20.pants | Atbilst |
| 61.pants | Imigrācijas likuma 47.pants Patvēruma likuma 3.pants | Atbilst |
| 62.pants | KPL 6.pants, 673.panta pirmā daļa, 674.pantsEiropas Parlamenta un Padomes Regula (ES) Nr. 606/2013 (2013. gada 12. jūnijs) par aizsardzības pasākumu savstarpēju atzīšanu civillietās. | Atbilst |
| 63.pants | Šis pienākums ir tiesībsargājošo iestāžu kompetencē starptautiskās sadarbības ietvaros | Atbilst |
| 64.pants | Informācijas apmaiņu tiesiskās sadarbības ietvaros veic iestādes, kas ir iesaistītas starpvalstu tiesiskajā sadarbībāKPL 6.pants, 673.panta pirmā daļa | Atbilst |
| 65.pants | Latvijā Konvencija par personu aizsardzību attiecībā uz personas datu automātisko apstrādi ir spēkā kopš 2001.gada. | Atbilst |
| 75.pants | Likumprojekta 1.pants | Atbilst |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju izteikt viedokli, likumprojekts saskaņā ar Ministru kabineta 2009.gada 25.augusta noteikumiem Nr.970 ''Sabiedrības līdzdalības kārtība attīstības plānošanas procesā'' tika ievietots Labklājības ministrijas interneta mājaslapā no 2016.gada 4.oktobra līdz 17.oktobrim un atkārtoti no 2017.gada 13.jūlija, kā arī Ministru kabineta mājaslapā sadaļā „Ministru kabineta diskusiju dokumenti” no 2017.gada 13.jūlija. |
| 2. | Sabiedrības līdzdalība projekta izstrādē | Viedokļi par likumprojektu pēc tā ievietošanas Labklājības ministrijas interneta mājaslapā un Ministru kabineta mājaslapā netika saņemti. Vienlaikus biedrības „Centrs MARTA” pārstāvji 2017.gada 18.jūlijā nosūtīja e-pasta jautājumu likumprojekta autoram ar lūgumu sniegt skaidrojumu par likumprojekta 3.pantu. Attiecīgs skaidrojums tika sniegts.  |
| 3. | Sabiedrības līdzdalības rezultāti | Viedokļi par likumprojektu līdz tā izsludināšanai Valsts sekretāru sanāksmē netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Likumprojekts šo jomu neskar. |

Labklājības ministrs J.Reirs

21.07.2017. 9:38

5072

V.Boļšakova

67782956, viktorija.bolsakova@lm.gov.lv